Държавен вестник, бр. 56, 2019 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  56
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
СПОРАЗУМЕНИЕ 
за предоставяне на консултантски услуги меж-
ду Министерството на регионалното развитие 
и благоустройството на Република България 
и Международната банка за възстановяване 
и развитие
(Ратифицирано със закон, приет от 44-то На-
родно събрание на 12 юни 2019 г. – ДВ, бр. 50 
от 2019 г. В сила от 25 юни 2019 г.)
Споразумение за предоставяне на консул-
тантски услуги
Споразумение от 8.04.2019 г. между Ми-
нистерството на регионалното развитие и 
благоустройството на Република България 
(„Клиентът“) и Международната банка за 
възстановяване и развитие („Банката“)
Като се има предвид, че на 1 септември 
2015 г. е подписан Меморандум за разбира-
телство между Банката и Правителството 
на Република България за партньорство и 
подкрепа при изпълнението на Европейските 
структурни и инвестиционни фондове,
Като се има предвид, че Клиентът е по-
искал от Банката да предостави на Клиента 
консултантски услуги („Възмездни консултант-
ски услуги“ или „ВКУ“), описани в Плана за 
работа към настоящото Споразумение,
Като се има предвид, че предоставените 
от Банката Възмездни консултантски услуги 
(ВКУ) ще бъдат финансирани от ресурсите 
на Европейските структурни и инвестиционни 
фондове за периода 2014 – 2020 г. (ЕСИФ), 
определени за Република България, в рамките 
на Приоритетна ос 8 „Техническа помощ“ на 
Оперативна програма „Региони в растеж“ 
2014 – 2020 г.,
С настоящото Страните се споразумяха, 
както следва:
1. Възмездни консултантски услуги. Бан-
ката ще предостави на Клиента услугите 
относно подобряване на процеса на регио-
нално развитие в България и подпомагане на 
Министерството на регионалното развитие и 
благоустройството в процеса на програмиране 
за периода 2021 – 2027 („Възмездни консул-
тантски услуги“ или „ВКУ“), описани в Плана 
за работа към настоящото Споразумение, по 
условията и по реда, определени в настоящото 
Споразумение, включително Анекса към него, 
който е неразделна част от Споразумението.
2. Контакт с Клиента. При изпълнението 
на консултантските услуги Банката ще работи 
в тясно сътрудничество с определените от 
Клиента служители на Клиента. Клиентът ще 
предостави на Банката имената и информация 
за контакт на упоменатите длъжностни лица.
3. Срокове. Докато Банката се задължава да 
мобилизира всички налични ресурси, с които 
разполага за своевременното изпълнение на 
консултантските услуги, работната програма 
и графикът за изпълнение, определени в Пла-
на за работа към настоящото Споразумение, 
са изготвени добронамерено и въз основа на 
наличната към момента информация на Бан-
ката и са заложени индикативно въз основа 
на предложението, че: (i) Клиентът и неговите 
служители ще изпълняват своите задължения по 
задоволителен начин и в срок; и (ii) Клиентът 
винаги ще действа навременно при предоставя-
нето на информация, вземането на решения и 
предоставяне на необходимата подкрепа, както 
е предвидено в настоящото Споразумение и 
при поискване от страна на Банката.
4. Заплащане.
a) Клиентът ще заплати на Банката фиксира-
на сума в размер на един милион деветстотин 
и тринадесет хиляди лева (1 913 000.00 лв.) в 
съответствие със следния график на плащания:
Сума на пла-
щането
Събитие, при което плащането 
е дължимо
1. 170 000 лв. След одобрение от страна на 
Клиента на резултат 1, както е 
посочено в таблицата в раздел Б 
на Плана за работа на настоящото 
Споразумение.
2. 360 000 лв. След одобрение от страна на 
Клиента на резултат 2, както е 
посочено в таблицата в раздел Б 
на Плана за работа на настоящото 
Споразумение.
3. 360 000 лв. След одобрение от страна на 
Клиента на резултат 3.1, както е 
посочено в таблицата в раздел Б 
на Плана за работа на настоящото 
Споразумение.
4. 360 000 лв. След одобрение от страна на 
Клиента на резултат 3.2, както е 
посочено в таблицата в раздел Б 
на Плана за работа на настоящото 
Споразумение.
5. 235 000 лв. След одобрение от страна на 
Клиента на резултат 4.1, както е 
посочено в таблицата в раздел Б 
на Плана за работа на настоящото 
Споразумение.
6. 193 000 лв. След одобрение от страна на 
Клиента на резултат 4.2, както е 
посочено в таблицата в раздел Б 
на Плана за работа на настоящото 
Споразумение.
7. 235 000 лв. След одобрение от страна на 
Клиента на резултат 4.3, както е 
посочено в таблицата в раздел Б 
на Плана за работа на настоящото 
Споразумение.